Document ID: 32005D0107

ODLOČBA KOMISIJE
z dne 2. februarja 2005
o spremembi Prilog I in II k Odločbi 2002/308/ES s seznami con in ribogojnic, odobrenih glede ene ali več bolezni rib - virusna hemoragična septikemija (VHS) in nalezljiva hematopoetska nekroza (IHN)
(notificirana pod dokumentarno številko K(2005) 188)
(Besedilo velja za EGP)
(2005/107/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1) in zlasti členov 5 in 6 Direktive,
ob upoštevanju naslednjega:
(1)
Odločba Komisije 2002/308/ES (2) določa sezname odobrenih con in odobrenih ribogojnic, ki se nahajajo v neodobrenih conah, ob upoštevanju nekaterih bolezni rib.
(2)
Francija je predložila obrazložitve za pridobitev statusa odobrenih con glede na VHS in IHN za nekatere ribogojnice na njenem ozemlju. Iz predložene dokumentacije je razvidno, da te cone izpolnjujejo zahteve člena 5 Direktive 91/67/EGS. Te cone torej izpolnjujejo pogoje za pridobitev statusa odobrenih con in se dodajo na seznam odobrenih con.
(3)
Danska, Francija in Italija so predložile obrazložitve za pridobitev statusa odobrenih ribogojnic v neodobrenih conah glede na VHS in IHN za določene ribogojnice na njihovem ozemlju. Iz predložene dokumentacije je razvidno, da te ribogojnice izpolnjujejo zahteve člena 6 Direktive 91/67/EGS. Te ribogojnice torej izpolnjujejo pogoje za pridobitev statusa odobrene ribogojnice v neodobreni coni in se dodajo na seznam odobrenih ribogojnic.
(4)
Odločba Komisije 2003/634/ES (3) odobrava in našteva programe, ki so jih predložile države članice za pridobitev statusa odobrenih con in odobrenih ribogojnic glede na bolezni VHS in IHN. Italija je obvestila, da sta bila dokončana dva programa, odobrena z navedeno odločbo. Predložena dokumentacija je pokazala, da ena ribogojnica izpolnjuje pogoje za status odobrene ribogojnice v neodobreni coni in jo je treba dodati na seznam odobrenih ribogojnic, medtem ko ena cona izpolnjuje pogoje za status odobrene cone in jo je treba dodati na seznam odobrenih con.
(5)
Zato je treba ustrezno spremeniti Odločbo 2002/308/ES.
(6)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Odločba 2002/308/ES se spremeni na naslednji način:
1.
Priloga I se nadomesti s Prilogo I k tej odločbi.
2.
Priloga II se nadomesti s Prilogo II k tej odločbi.
Člen 2
Ta odločba je naslovljena na države članice.
V Bruslju, 2. februarja 2005

Labels: 0
6